मैथिली भाषाक बालकथा संग्रह 'कोइली घूरि आउ'केँ शुक्रदिन जलेश्वरमे आयोजित एक कार्यक्रममे विमोचन कएल जाएत।
 युवा पत्रकार सुजीत कुमार झाद्वारा लिखित कोइली घूरि आउकेँ प्रकाशन आफन्त नेपाल कएने अछि।
 पत्रकार झाकेँ ई चारिम कृति अछि। एहिसँ पहिने चिड़ै कथा संग्रह, रिपोर्टर डायरी संस्मरण संग्रह आ जिद्दी कथा संग्रह प्रकाशित अछि।
 नेपाल पत्रकार महासंघ महोत्तरीक सभा कक्षमे आयोजित एक कार्यक्रममे कोइली घूरि आउकेँ फिडा इन्टरनेशनलकेँ कन्ट्री डाइरेक्टर पाइभी लेपानेन आ एमनेष्टी इन्टरनेशन नेपालक केन्द्रीय अध्यक्ष शम्भु ठाकुर संयुक्त रुपसँ विमोचन करता।
 समारोहमे मैथिली आ नेपालीक साहित्यकारसभक अतिरिक्त विभिन्न क्षेत्रक व्यक्तिसभक सहभागिता रहत।
 (रिर्पोट : सुजीत कुमार झा)